Janina Hettich-Walz

Janina Hettich-Walz (o.s. Walz (s. 16. kesäkuuta 1996) on saksalainen ampumahiihtäjä.

Hettich-Walz saavutti sekaviestin hopeaa EM-kilpailuissa 2019. Hän hiihti Pokljukan MM-kilpailuissa 2021 toisen osuuden hopeaa saaneessa Saksan naisten viestijoukkueessa. Hän saavutti vuoden 2022 EM-kilpailuissa hopeaa takaa-ajossa ja sekaviestissä sekä pronssia pikakilpailussa.

Hettich-Walz kilpaili maailmancupissa ensimmäisen kerran Oslossa maaliskuussa 2019 ja saavutti heti ensimmäiset maailmancup-pisteensä oltuaan takaa-ajokilpailussa 32:s. Kymmenen parhaan joukkoon hän sijoittui ensimmäisen kerran ollessaan kymmenes yhteislähdössä Hochfilzenissä joulukuussa 2020. Parhaimmillaan hän on sijoittunut viidenneksi Antholzin normaalimatkalla tammikuussa 2021.

Lähteet

Vuonna 1996 syntyneet
Saksalaiset ampumahiihtäjät
Elävät henkilöt